section_heading: Aerodinamika
paragraph_text: Prostor oko kokpita i bočnih stranica je obilovao mnoštvom detalja za razliku od FW40. S donje strane bargeboardsa nalazio se isjeckani rub, a povrh svega horizontalni savijeni usmjerivač zraka koji se širio prema sidepodsima i spajao s velikim bočnim vertikalnim usmjerivačem, a kojeg je također i Mercedes koristio na prošlogodišnjem W08 i koji je pomagao u usmjeravanju zraka prema efikasnijim bočnim stranicama bolida, pogotovo donjima. Dva horizontalna i međusobno spojena krilca, spojena i s vertikalnim deflektorom, nalazila su se ispred bočnih usisnika za zrak, koji su stoga mogli biti pomaknuti više prema natrag, a da se pritom ide na ruku aerodinamici i hlađenju, a u isto vrijeme se poništava negativna strana dodatne mase halo zaštite te se postiže idealan raspored masa na prednjoj i stražnjoj osovini. Sami usisnici su postavljeni nešto više, malo širi, ali sličnoga oblika kao i prošlogodišnji.